13-jarige verdwyn voor skoolDie vermiste Carla Koen. (Foto: Facebook) Die familie van ŉ 13-jarige van Parow in die Wes-Kaap is rasend nadat sy Vrydag voor die Parow Valley Primary School verdwyn het. Volgens Carla Koen se ma, Chantal van Gruning , is sy die laaste keer om 07:50 voor Parow Valley Primary gesien, waar sy volgens haar klasmaats in ŉ wit Toyota Corolla geklim het. Sy was nie die middag by die skool toe haar familie haar wou gaan oplaai nie. Hulle het haar probeer bel, maar sy antwoord nie haar selfoon nie. Carla het ŉ geel en blou skooluniform of blou denim met ŉ wit hemp en pienk tekkies aangehad ten tye van haar verdwyning. Carla het blou oë en lang rooibruin hare. Sy is 1,6 meter lank. Chantal wou nie meer inligting oor haar verdwyning gee nie omrede die polisie al verskeie kere deur lede van die publiek op ŉ dwaalspoor gesit is. Sy het wel gepleit dat enigiemand wat weet waar Carla haar bevind, met die polisie of die Pink Ladies in verbinding tree. Lede van die publiek kan sers. Van Zyl of konst. Amsterdam by 082 522 1095 kontak indien hulle weet waar Karla haar bevind. Die Pink Ladies-organisasie kan ook by 072 214 7439 gekontak word.